Dieric Bouts

**Dirikas Bautsas** (ol. **Dieric Bouts**) arba **Dirkas Bautsas**, pramintas Vyresniuoju (ol. **Dirk Bouts**, apie 1410-20 – 1475 m. gegužės 6 d.) – flamandų ankstyvojo Nyderlandų meno dailininkas. 

## Biografija

Dirikas Bautsas gimė apie 1410 − 1420 m., spėjama, Harlemo mieste, netoli Amsterdamo. Nieko nežinoma apie jo jaunystę. Manoma, kad iki 1448 m. jis persikraustė į Flandrijos Leveno miestą. 1448 m. dokumentuotos jo vestuvės su iš pasiturinčios šeimos kilusia Catharina van der Brugghen iš Leveno. Maždaug tuo laikotarpiu datuojamas pirmasis žinomas jo darbas „Mergelės Marijos altoriaus“ triptikas. Dirko Bautso darbams būdinga Rogiro van der Veideno ir Jano van Eiko įtakos. Įmanoma, kad Bautsas galėjo būti Rogiro van der Veideno mokiniu Briuselyje.

Žinoma, kad 1448 m. Bautsas susilaukė sūnaus Diriko (būsimo dailininko, praminto Jaunesniuoju). Tolimesni metai nedokumentuoti. Apie 1455 m. datuojamas „Nuėmimo nuo kryžiaus triptikas“. Numanoma, kad tuo laikotarpiu Bautsas buvo grįžęs į Harlemą. 1457 m. rugsėjo 28 d. dokumentuose Bautsas paminėtas Levene, ryšium su mirusių žmonos giminaičių palikimu. Nuo to laiko Bautsas pastoviai dirbo Levene, kol 1472 m. buvo pripažintas miesto dailininku. Pagrindinius Bautso darbus sudaro altoriniai paveikslai: „Išminčių pagarbinimo“ triptikas (1460 − 1470, pramintas „Brabanto perlu“ dėl aukštos meninės vertės), „Šv. Erazmo mirties“ triptikas (iki 1465), „Šv. Sakramento altorius“ (1464-68). Miesto rotušei dailininkas nuo 1468 m. pasirašė kontraktą sukurti teisingumą vaizduojančias paneles, kuriose įtraukti epizodai iš imperatorio Oto III gyvenimo, ir „Paskutinįjį teismą“ (centrinė panelė dabar prarasta).

1473 m. mirė žmona Catharina van der Brugghen, o 1474 m. dailininkas vedė Elisabeth van Voshem. 1470-75 m. jis gavo užsakymą atlikti Šv. Ipolito mirties triptiką, kurio nebaigė. Darbą baigė Hugas van der Gusas ir yra, apskritai, abejonių, kiek Bautsas iš tikro prie jo prisidėjo. Dirkas Bautsas mirė 1475 m. gegužės 6 d. Palaidotas prie pirmosios žmonos Leveno pranciškonų bažnyčioje. Abu jo sūnūs, Dirikas ir Albrechtas (g. 1552-55), tapo dailininkais ir padėjo tėvui jo dirbtuvėse. Bautsas buvo susilaukęs ir 2 dukterų.

## Darbų galerija


Image:Dieric Bouts - Triptych of the Virgin - WGA2978.jpg | „Mergelės Marijos altorius“, iš kairės: Geroji naujiena, Susitikimas su Elžbieta, Šv. Naktis, Išminčių pagarbinimas (apie 1445-50, Prado muziejus, Madridas)
Image:Dieric Bouts 015.jpg| „Mergelės Marijos karūnavimas“ (apie 1450, Meno akademijos galerija, Viena)
Image:Dieric Bouts - The Entombment - Artron.jpg | „Guldymas į karstą“ (apie 1450, Nacionalinė Londono galerija)
Image:Dieric Bouts - Martyrdom of St Erasmus (triptych) - WGA02983.jpg| „Šv. Erazmo mirtis“, triptikas (apie 1458, Šv. Petro bažnyčia, Levenas)
Image:Dieric Bouts-Ecce Agnus Dei.jpg | „Dievo avinėlis“ (apie 1462-64, Senoji pinakoteka Miunchene)
Image:Dieric Bouts - Portrait of a Man - WGA2971.jpg| „Vyro portretas“ (iki 1470, Metropoliteno meno muziejus, Niujorkas)
Image:Dieric Bouts - The Pearl of Brabant - WGA03016.jpg| „Išminčių pagabinimas“ arba „Brabanto perlas“ (iki 1470, Senoji pinakoteka Miunchene)
Image:Dieric Bouts - Altarpiece of the Holy Sacrament - WGA03002.jpg | „Šv. Sakramento altorius“ (apie 1464-68, Šv. Petro bažnyčia, Levenas)
Image:Dieric Bouts - The Ordeal by Fire - WGA02996.jpg| Teisingumo panelė, „Išbandymo ugnimi nurodymas“ (apie 1470, Karališkieji Belgijos dailės muziejai, Briuselis)



## Nuorodos

* Dieric Bouts Olga's Gallery tinklalapyje 
* Dieric Bouts WGA tinklalapyje
* Dieric Bouts - flamandų primityvistas